Westergård valmistui 2010 filosofian maisteriksi Turun yliopistosta. Hän työskentelee päivätoiminnan ohjaajana Hämeenkyrössä toimivassa päiväkeskus Aurinkorinteessä, jossa hän vastaa laitoksen kulttuurituotannosta ja kirjoittaa myös sen blogia. Westergård innostui kirjoittamisesta 1990-luvun lopussa, saatuaan käsiinsä isoäitinsä Fanny Männistön (1875–1953) käymää kirjeenvaihtoa. Hänen esikoisteoksensa oli Suomen sisällissodan naiskaartilaisista kertova dokumenttiromaani "Punaiset naiset", josta Westergårdille myönnettiin Kiikoisten kulttuuripalkinto vuonna 2003. Hän on lisäksi julkaissut yhden romaanin, "Maria, naissotilaan tarina 1918", (2007 ja tarkastettu e-painos 2017) sekä kaksi essee- ja novellikokoelmaa. Maria-teoksesta sai innoituksensa Kotkan Kaupunginteatterissa kaudella 2018–2019 esitetty "Mar1a918, esitys radikalisoitumisesta", jonka ohjasi Tuire Tuomisto.